Legal Document

Category: 22

Text:
3. ΝΟΜΟΘΕΤ. ΔΙΑΤΑΓΜΑ υπ’ αριθ. 137 της 15/20 Σεπτ. 1973 (ΦΕΚ Α΄ 220) Περί αναστολής της παραγραφής των χρεών των ρυθμισθέντων υπό του Α.Ν. 374/68 και περί κυρώσεως της υπ’ αριθ. 144837/1.9.1971 αποφάσεως Υπουργού Οικονομικών. Άρθρ.1.-Η αληθής έννοια της παρ. 1 του άρθρ. 3 του Α.Ν. 374/1968 «περί ρυθμίσεως οφειλών προς το Δημόσιον εκ φόρων ή τελών αναγομένων εις προηγούμενα οικονομικά έτη» είναι ότι κατά την διάρκειαν ισχύος της δι αυτού ρυθμίσεως, αναστέλλεται η παραγραφή ουχί μόνον των χρεών των οποίων η εξόφλησις καθωρίσθη δια δόσεων, αλλά και αυτών των οποίων δι’ οιονδήποτε λόγον δεν καθωρίσθη η εξόφλησις δια δόσεων. Άρθρ.2.-Η παραγραφή των αξιώσεων του Δημοσίου εξ οφειλών ρυθμισθεισών υπό του Α.Ν. 374/1968, ως ούτος δια του ανωτέρω άρθρου διευκρινίζεται, δεν συμπληρούται προ της παρελεύσεως δύο και ημίσεως ετών από της λήξεως ισχύος τούτου. Άρθρ.3.-Δια χρέη εν γένει προς τον Δημόσιον, ων το βασικόν ποσόν δεν υπερβαίνει τας δραχ. 100.000 δύναται ο Υπουργός των Οικονομικών δι’ αποφάσεων αυτού δημοσιευομένων εις την Εφημερίδα της Κυβερνήσεως να μεταβιβάζη την βάσει των κειμένων διατάξεων αρμοδιότητα παροχής φορολογικών διευκολύνσεων και εις τους Διευθυντάς των Ταμείων ή Τελωνείων, παρ’ οις έχει βεβαιωθή το χρέος, κυρουμένης αφ’ ης ίσχυσεν της υπ’ αριθ. 144837/1.9.1971 αποφάσεως του Υπουργού των Οικονομικών, εχούσης ούτω: (Το κείμενον της αποφάσεως βλ. ανωτ. σελ. 212,17). Άρθρ.4.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως. Σελ. 216,02(α) Τεύχος 507-Σελ. 76 25.Γ.δ.3 Είσπραξη εσόδων παρελθουσών Χρήσεων